b'\n_START_ARTICLE_\nMario Crvenka\n_START_SECTION_\n\xc5\xbdivljenjepis\n_START_PARAGRAPH_\nRojen leta 1944 v Martinu, pri Na\xc5\xa1icah. V Na\xc5\xa1icah je obiskoval osnovno \xc5\xa1olo in gimnazijo. Na Reki in v Schazu (Avstrija) je \xc5\xa1tudiral filozofijo in teologijo. Leta 1970 je bil posve\xc4\x8den v duhovnika. V Innsbrucku v Avstriji je \xc5\xa1tudiral biologijo, kjer je doktoriral iz biokemijskih ved leta 1977. Pozneje je slu\xc5\xbeboval v Nem\xc4\x8diji, kjer je bil docent na Oddelku za kemijo Vseu\xc4\x8dili\xc5\xa1\xc4\x8da v Koblenzu Landau. Napisal je \xc5\xa1tevilne knjige, ki jih je objavljal v hrva\xc5\xa1kih in tujih strokovnih publikacijah. \xc5\xa0est let (od 2008 do 2014) je slu\xc5\xbeboval v fran\xc4\x8di\xc5\xa1kanskem samostanu Sv. Trojstva v Slavonskem Brodu. Po odlo\xc4\x8ditvi provinciala je bil preme\xc5\xa1\xc4\x8den v fran\xc4\x8di\xc5\xa1kanski samostan v Vara\xc5\xbedinu. V \xc4\x8dasu slu\xc5\xbebovanja v Slavonskem Brodu je dal \xc5\xa1tevilne intervjuje za radijske postaje. Bil je aktiven  v podru\xc5\xbenici Matice hrva\xc5\xa1ke v Slavonskem Brodu ter v dejavnosti knji\xc5\xbenice.\n_START_SECTION_\nDela\n_START_PARAGRAPH_\nPi\xc5\xa1e tudi haiku pesmi in je tako uvr\xc5\xa1\xc4\x8den v antologijo hrva\xc5\xa1kega haiku pesni\xc5\xa1tva 1996-2007 \xc2\xbbNepoko\xc5\xa1eno nebo\xc2\xab\xc2\xa0urednice \xc4\x90ur\xc4\x91e Vukeli\xc4\x87-Ro\xc5\xbei\xc4\x87. Pi\xc5\xa1e knjige s podro\xc4\x8dja naravoslovja in teologije, ter dvojezi\xc4\x8dno (nem\xc5\xa1ko in hrva\xc5\xa1ko) liriko. \xc5\xbdivljenjski vzor in navdih mu je bla\xc5\xbeena Edith Stein. Za njegove pesmi  je zna\xc4\x8dilen poudarjen filozofski in duhovni diskurs ter otro\xc5\xa1tvo v rodni Slavoniji.'